title: Директива на Съвета 21 май 1973 година за изменение на Директива на Съвета от 27 юни 1967 година за сближаване на законовите, подзаконовите и административните разпоредби относно класификацията, опаковането и етикетирането на опасни вещества

text:
Важна правна забележка

|

31973L0146

Официален вестник n° L 167 , 25/06/1973 стр. 0001 - 0128 специално финландско издание: глава 13 том 3 стр. 0003  специално гръцко издание: глава 13 том 2 стр. 0084  специално шведско издание: глава 13 том 3 стр. 0003  специално испанско издание: глава 13 том 2 стр. 0208  специално португалско издание глава 13 том 2 стр. 0208  специално чешко издание глава 13 том 002 стр. 3  - 9 специално испанско издание глава 13 том 002 стр. 3  - 9 специално унгарско издание глава 13 том 002 стр. 3  - 9 специално литвийско издание глава 13 том 002 стр. 3  - 9 LV.ES глава 13 том 002 стр. 3  - 9 MT.ES глава 13 том 002 стр. 3  - 9 PL.ES глава 13 том 002 стр. 3  - 9 SK.ES глава 13 том 002 стр. 3  - 9 специално словенско издание глава 13 том 002 стр. 3  - 9

		19730521Директива на Съвета21 май 1973 годиназа изменение на Директива на Съвета от 27 юни 1967 година за сближаване на законовите, подзаконовите и административните разпоредби относно класификацията, опаковането и етикетирането на опасни вещества(73/146/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100 от него,като взе предвид предложението на Комисията,като взе предвид становището на Асамблеята,като взе предвид становището на Икономическия и социален комитет,като има предвид, че член 2 от Директива на Съвета от 27 юни 1967 г. за сближаване на законовите, подзаконовите и административните разпоредби относно класификацията, опаковането и етикетирането на опасни вещества [1], последно изменена с Директивата от 22 март 1971 г. [2], класифицира запалимите течности според температурата им на възпламеняване; като има предвид, че при отсъствието на конкретни методи за определяне на температурата на възпламеняване е препоръчително да се възприемат същите методи за анализ, определени в международните споразумения за превоз на опасни товари;като има предвид, че техническият прогрес налага необходимостта от бърза адаптация на техническите изисквания, определени в директивите за опасните вещества и препарати; като има предвид, че за да се улесни въвеждането на необходимите мерки, трябва да се изгради система за тясно сътрудничество между държавите-членки и Комисията, като в светлината на техническия прогрес се създаде Комитет за адаптиране на директивите за премахване на техническите пречки пред търговията с опасни вещества и препарати;като има предвид, че приложение I към Директивата на Съвета от 27 юни 1967 г., съдържа списък на опасните вещества, класифицирани според атомния номер на основния химически елемент в тях, както и на начините за етикетиране на всяко отделно вещество под формата на препратка към приложения II, III и IV;като има предвид, че проучването на списъка от опасни вещества е показало необходимостта от адаптация в светлината на последните постижения на научното и техническото познание; като има предвид допълнително фактът, че химическите формули и обозначенията на някои от опасните вещества са неточни; като има предвид, че този списък трябва да бъде преработен;като има предвид необходимостта от изработване на описателен списък със специфичните рискове под формата на отделно приложение,ПРИЕ НАСТОЯЩАТА ДИРЕКТИВА:Член 1Директива на Съвета от 27 юни 1967 г. се изменя съгласно членовете по-долу.Член 2В италианския текст изразът "punto di scintilla" се заменя с "punto di infiammabilitá".Член 3Член 2 се допълва със следната алинея:"3. Температурата на възпламеняване на запалимите течни вещества и препарати, упоменати в алинея 2, букви в) и г), се определя съгласно методите и с апаратите, предвидени в приложение V."Член 4Към член 6 се добавя следната алинея:"4. За период от три години от нотифицирането на настоящата директива и чрез дерогация от разпоредбите на настоящия член Дания, Ирландия и Обединеното кралство могат да разрешат пускането на пазара на тяхна територия на опасни вещества, чиито опаковка и етикетиране отговарят на действащите изисквания на тяхната територия към датата на присъединяването им."Член 5Към член 8 се добавят следните разпоредби:"Член 8aИзмененията, необходими за привеждане на приложенията в съответствие с постиженията на техническия прогрес, се приемат съгласно процедурата, определена в член 8, буква в).Член 8б1. Създава се Комитет за адаптиране на директивите за премахване на техническите пречки пред търговията с опасни вещества и препарати към постиженията на техническия прогрес, оттук нататък наричан "Комитет", който е съставен от представители на държавите-членки и се председателства от представител на Комисията.2. Комитетът установява свой процедурен правилник.Член 8в1. В случай на позоваване на предвидената в настоящия член процедура въпросът се поставя на вниманието на Комитета от неговия председател по собствена инициатива на последния или по искане на представител на държава-членка.2. Представителят на Комисията предлага проект на мерките, които Комитетът следва да вземе. Комитетът от своя страна излиза със становище по този проект в срок, определен от неговия председател в зависимост от неотложността на разглеждания проблем. Решенията се приемат с мнозинство от 41 гласа, като гласовете на държавите-членки се претеглят в съответствие с член 148, алинея 2 от Договора. Председателят не гласува.3. a) Комисията приема предвидените мерки, само когато те са в съответствие със становището на Комитета.б) Когато предвидените мерки не са били приети от Комитета или в отсъствието на становище, Комисията незабавно представя на Съвета предложение с мерките, които следва да се вземат. Съветът се произнася с квалифицирано мнозинство.в) Ако Съветът не е постановил решение в рамките на три месеца от внасянето на съответния въпрос за разглеждане, предложените мерки се приемат от Комисията."Член 6Приложения I—IV се заменят с нови приложения I—IV, приложени към настоящата директива.Член 7Добавя се ново приложение V към настоящата директива.Нормите и методите, към които настоящото приложение препраща, са действащите към момента на съобщаване на настоящата директива на държавите-членки.Член 81. Държавите-членки въвеждат разпоредбите, необходими, за да се съобразят с настоящата директива в срок от шест месеца от датата на съобщаването ѝ и незабавно уведомяват Комисията за това.2. Държавите-членки предоставят на Комисията текста на основните разпоредби от националното законодателство, които приемат в областта, уредена с настоящата директива.Член 9Адресати на настоящата директива са държавите-членки.Съставено в Брюксел на 21 май 1973 година.За СъветаПредседателE. Glinne[1] ОВ 196, 16.8.1967 г., стр. 1.[2] ОВ L 74, 29.3.1971 г., стр. 15.--------------------------------------------------19730521ПРИЛОЖЕНИЕ IВиж Директива 2001/59/ЕО на Комисията (ОВ L 225, 21.8.2001 г., стр. 1), Акта за присъединяване от 2003 г. (ОВ L 236, 23.9.2003 г., стр. 96) и Директива 93/72/ЕИО на Комисията (ОВ L 258, 16.10.1993 г., стр. 29).--------------------------------------------------19730521ПРИЛОЖЕНИЕ IIВиж Акта за присъединяване от 2003 г. (ОВ L 236, 23.9.2003 г., стр. 96)--------------------------------------------------19730521ПРИЛОЖЕНИЕ IIIВиж Акта за присъединяване от 2003 г. (ОВ L 236, 23.9.2003 г., стр. 96).--------------------------------------------------19730521ПРИЛОЖЕНИЕ IVВиж Акта за присъединяване от 2003 г. (ОВ L 236, 23.9.2003 г., стр. 96).--------------------------------------------------19730521ПРИЛОЖЕНИЕ VВиж Директива 92/69/ЕИО на Комисията (ОВ L 383А, 29.12.1992 г., стр. 1) и Директива 88/302/ЕИО на Комисията (ОВ L 133, 30.5.1998 г., стр. 1).--------------------------------------------------


title: Директива 93/51/ЕИО на Комисията от 24 юни 1993 година за установяване на правила за движението на определени растения, продукти от растителен произход или други предмети през защитена зона и за движението на тези растения, продукти от растителен произход или други предмети, произхождащи от такава защитена зона и движещи се в нея

text:
Важна правна забележка

|

31993L0051

Официален вестник n° L 205 , 17/08/1993 стр. 0024 - 0025 специално финландско издание: глава 3 том 51 стр. 0186  специално шведско издание: глава 3 том 51 стр. 0186  специално чешко издание глава 3 том 14 стр. 400  - 401 специално испанско издание глава 3 том 14 стр. 400  - 401 специално унгарско издание глава 3 том 14 стр. 400  - 401 специално литвийско издание глава 3 том 14 стр. 400  - 401 LV.ES глава 3 том 14 стр. 400  - 401 MT.ES глава 3 том 14 стр. 400  - 401 PL.ES глава 3 том 14 стр. 400  - 401 SK.ES глава 3 том 14 стр. 400  - 401 специално словенско издание глава 3 том 14 стр. 400  - 401

		19930624Директива 93/51/ЕИО на Комисиятаот 24 юни 1993 годиназа установяване на правила за движението на определени растения, продукти от растителен произход или други предмети през защитена зона и за движението на тези растения, продукти от растителен произход или други предмети, произхождащи от такава защитена зона и движещи се в неяКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 77/93/ЕИО на Съвета от 21 декември 1976 г. относно мерките за защита срещу въвеждането в Общността на организми, вредни за растенията или продуктите от растителен произход и срещу тяхното разпространение в Общността [1], последно изменена с Директива 93/19/ЕИО [2], и по-специално член 6, параграф 7, първо и второ тире от нея,като има предвид, че прилагането на фитосанитарния режим на Общността в Общността като пространство без вътрешни граници включва признаването на "защитени зони", създадени за определени растения, продукти от растителен произход или други предмети спрямо един или повече вредни организми;като има предвид, че съгласно разпоредбите на Директива 77/93/ЕИО, от 1 юни 1993 г. растенията, продуктите от растителен произход или другите предмети, изброени в приложение V, част А, раздел II, не могат да се внасят в дадена защитена зона или да се движат в нея, освен ако към тях, към тяхната опаковка или към транспортиращите ги превозни средства не е прикачен фитосанитарен паспорт, валиден за тази зона и официално издаден в съответствие с разпоредбите на член 10, параграф 1 от посочената директива; като има предвид, че тези разпоредби не се прилагат, ако са дадени определени гаранции, свързани с движението на растения, продукти от растителен произход или други предмети през защитена зона, създадена за посочените растения, продукти от растителен произход или други предмети по отношение на един или повече вредни организми; и като има предвид, че тези разпоредби могат да бъдат изпълнени чрез условия, по-малко строги от тези, определени в член 6, параграф 4 от посочената директива, във връзка с тези растения, продукти от растителен произход или други предмети, произхождащи от такава защитена зона и движещи се в нея;като има предвид, че при отсъствие на общоприети гаранции, следва да се определят такива, като се вземат под внимание типичните условия, при които се осъществява посоченото движение, така че да се осигури подходяща фитосанитарна сигурност;като има предвид, че мерките, предвидени в настоящата директива, са в съответствие със становището на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 11. Държавите-членки се уверяват, че условията, определени в параграф 2, са изпълнени, когато растенията, продуктите от растителен произход или другите предмети, изброени в приложение V, част А, раздел II от Директива 77/93/ЕИО, с произход извън защитената зона, създадена за посочените растения, продукти от растителен произход или други предмети по отношение на един или повече вредни организми съгласно член 2, параграф 1, буква з) от Директива 77/93/ЕИО, се движат през такава зона, с крайно местоназначение извън зоната и без фитосанитарен паспорт, валиден за тази зона.2. Следните условия трябва да бъдат изпълнени:а) използваната опаковка или според случая, превозните средства, които транспортират растенията, продуктите от растителен произход или другите предмети, посочени в параграф 1, са чисти и без съответните организми, посочени в параграф 1, и са от такова естество, което гарантира, че няма риск от разпространение на вредни организми;б) веднага след опаковане, опаковката или според случая, превозните средства, които транспортират растенията, продуктите от растителен произход или другите предмети, трябва да бъдат затворени в съответствие със строги фитосанитарни норми, за да се гарантира, че няма риск от разпространение на вредни организми в съответната защитена зона и че идентичността ще остане непроменена, както изискват отговорните официални власти, посочени в Директива 77/93/ЕИО, и ще останат затворени по време на транспортиране през съответната защитена зона;в) растенията, продуктите от растителен произход или другите предмети, посочени в параграф 1, се придружават от документ, който обикновено се използва за търговски цели и който посочва, че споменатите продукти произхождат извън съответната защитена зона и са с местоназначение извън съответната защитена зона.3. Ако по време на официална проверка, организирана съгласно член 11, параграф 7 от Директива 77/93/ЕИО, и осъществена на място в съответната зона, се констатира, че не са спазени изискванията, определени в член 1, параграф 2, незабавно се вземат следните мерки, по целесъобразност и без да се засягат мерките, които следва да се вземат, ако растенията, продуктите от растителен произход или другите предмети не отговарят на условията, определени с Директива 77/93/ЕИО:- поставяне на печат на опаковката,- транспортиране, под официален контрол, на растенията, продуктите от растителен произход или другите предмети до местоназначение извън съответната защитена зона.Член 21. Държавите-членки постановяват прилагането на по-малко строги условия спрямо онези растения, продукти от растителен произход или други предмети, изброени в приложение V, част А, раздел II от Директива 77/93/ЕИО, които произхождат от дадена защитена зона и се движат в нея, създадена за посочените растения, продукти от растителен произход или други предмети по отношение на един или повече вредни организми.2. За целите на параграф 1 могат да бъдат приложени следните по-малко строги условия:Официалните проверки, посочени в член 6, параграф 4 от споменатата директива могат да бъдат извършвани съгласно условията, определени в Директива 92/70/ЕИО на Комисията от 30 юли 1992 г. за определяне на подробни правила за проучванията, които следва да се извършват с оглед признаване на защитени зони в Общността [3].Член 31. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива на датата, посочена в член 3, параграф 1 от Директива 91/683/ЕИО на Съвета [4]. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки незабавно съобщават на Комисията всички разпоредби от националното законодателство, които те приемат в областта, уредена с настоящата директива. Комисията информира останалите държави-членки за тези разпоредби.Член 4Адресати на настоящата директива са държавите-членки.Съставено в Брюксел на 24 юни 1993 година.За КомисиятаRené SteichenЧлен на Комисията[1] ОВ L 26, 31.1.1977 г., стр. 20.[2] ОВ L 96, 22.4.1993 г., стр. 33.[3] ОВ L 250, 29.8.1992 г., стр. 37.[4] ОВ L 376, 31.12.1991 г., стр. 29.--------------------------------------------------


title: Директива 2009/98/ЕО на Комисията от 4 август 2009 година за изменение на Директива 98/8/ЕО на Европейския парламент и на Съвета за включване в приложение I към нея на борния оксид като активно вещество (Текст от значение за ЕИП)

text:
               5.8.2009

               BG

               Официален вестник на Европейския съюз

               L 203/58

      ДИРЕКТИВА 2009/98/ЕО НА КОМИСИЯТА

   от 4 август 2009 година
   за изменение на Директива 98/8/ЕО на Европейския парламент и на Съвета за включване в приложение I към нея на борния оксид като активно вещество
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) определя списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва борния оксид.

               (2)

               Съгласно Регламент (ЕО) № 1451/2007 е направена оценка на борния оксид в съответствие с член 11, параграф 2 от Директива 98/8/ЕО, за употреба в продуктов тип 8, консерванти за дърво, както е определено в приложение V към Директива 98/8/ЕО.

               (3)

               Нидерландия бе определена за докладваща държава-членка и на 7 юли 2006 г. представи на Комисията доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган бе разгледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени на 20 февруари 2009 г. от Постоянния комитет по биоцидите в оценителен доклад.

               (5)

               Съгласно проучванията изглежда, че е възможно да се постигне съответствие на използваните като консерванти за дърво и съдържащи борен оксид биоцидни продукти с изискванията на член 5 от Директива 98/8/ЕО. Поради това е целесъобразно борният оксид да бъде включен в приложение I, за да се гарантира, че във всички държави-членки разрешенията за биоцидни продукти, използвани като консерванти за дърво и съдържащи борен оксид, могат да бъдат издавани, изменяни или отменяни в съответствие с член 16, параграф 3 от Директива 98/8/ЕО.

               (6)

               От друга страна, бяха идентифицирани неприемливи рискове във връзка с третирането на дървесина на открито, в естествена среда (in situ), както и във връзка с изложената на атмосферни въздействия третирана дървесина. Ето защо разрешения за тези видове употреба следва да се издават само при условие че са представени данни, показващи, че продуктите могат да бъдат използвани без неприемливи рискове за околната среда.

               (7)

               На равнището на Общността не е направена оценка на всички възможни видове употреба. Ето защо е уместно държавите-членки да оценят тези рискове за средите и популациите, които не са били проучени по представителен начин в проведената от Общността оценка на рисковете и също така при издаване на разрешения да осигурят вземането на подходящи мерки или налагането на специфични условия, за да бъдат намалени идентифицираните рискове до приемливи равнища.

               (8)

               С оглед на заключенията от доклада за оценка е уместно да се изисква при издаването на разрешения за продукти, съдържащи борен оксид и използвани като консерванти за дърво, да се прилагат специфични мерки за намаляване на риска. По-специално следва да се вземат подходящи мерки за защита на почвените и водните среди, тъй като по време на оценяването бяха установени неприемливи рискове за тези среди. Продуктите следва също така да бъдат използвани с подходящи защитни средства, ако установеният за професионалните и промишлените ползватели риск не може да бъде намален с други средства.

               (9)

               Важно е разпоредбите на настоящата директива да се приложат едновременно във всички държави-членки, с цел да се осигури на биоцидните продукти, съдържащи активното вещество борен оксид, еднакво третиране на пазара, както и да се улесни правилното функциониране на пазара на биоцидни продукти като цяло.

               (10)

               Следва да се отпусне разумен период от време, преди дадено активно вещество да бъде включено в приложение I, за да се позволи на държавите-членки и на заинтересованите страни да се подготвят за произтичащите от това нови изисквания и да се осигури възможност на кандидатите, подготвили досиета, напълно да се възползват от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва от датата на включване.

               (11)

               След включването следва да се предостави разумен срок за държавите-членки за прилагането на член 16, параграф 3 от Директива 98/8/ЕО, и по-специално за издаване, изменение или отменяне на разрешения за биоцидни продукти от продуктов тип 8, съдържащи борен оксид, за да се осигури привеждането им в съответствие с Директива 98/8/ЕО.

               (12)

               Поради това Директива 98/8/ЕО следва да бъде съответно изменена.

               (13)

               Мерките, предвидени в настоящата директива, са в съответствие със становището на Постоянния комитет по биоцидни продукти,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите-членки приемат и публикуват не по-късно от 31 август 2010 г. законовите, подзаконовите и административните разпоредби, необходими за привеждане в съответствие с настоящата директива.
   Те прилагат тези разпоредби от 1 септември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 4 август 2009 година.

            За Комисията

         Stavros DIMAS

            Член на Комисията

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      ПРИЛОЖЕНИЕ
      В приложение I към Директива 98/8/ЕО се включва следната позиция № 23:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, пуснат на пазара

                     Дата на включване

                     Краен срок за привеждане в съответствие с член 16, параграф 3
                     (с изключение на продукти, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване, отнасящи се за активните вещества в тях)

                     Крайна дата на периода на включване

                     Продуктов тип

                     Специални разпоредби (1)

                     „23

                     борен оксид

                     диборен триоксид
                     ЕО №: 215-125-8
                     CAS №: 1303-86-2

                     975 g/kg

                     1 септември 2011 г.

                     31 август 2013 г.

                     31 август 2021 г.

                     8

                     При оценяването на заявленията за разрешаване на даден продукт в съответствие с член 5 и приложение VI, държавите-членки трябва да направят оценка, когато това е от значение във връзка с конкретния вид продукт, на популациите, които би могло да са изложени на въздействието на продукта, и на сценариите за използване или излагане на въздействието на съответния продукт, които е възможно да не са проучени на равнището на Общността по представителен начин.
                     При издаването на разрешение за даден продукт, държавите-членки трябва да направят оценка на рисковете и след това да осигурят предприемането на съответни мерки или налагането на специални условия с оглед намаляване на идентифицираните рискове.
                     Разрешение за даден продукт може да бъде издадено, само при условие че в заявлението е показано, че рисковете могат да бъдат сведени до приемливи равнища.
                     Държавите-членки трябва да осигурят спазването на следните условия при издаването на разрешения:

                                 1.

                                 Продуктите, разрешени за промишлено и професионално ползване, трябва да бъдат използвани с подходящи лични защитни средства, освен ако не бъде показано в заявлението за получаване на разрешение, че рисковете за промишлените и/или професионалните потребители могат да бъдат намалени до приемливо равнище с други средства.

                                 2.

                                 С оглед на установените рискове за почвените и водните среди не трябва да бъде разрешавано използването на разглежданите видове продукти за третиране на дървесина на открито, в естествена среда (in situ), или за третиране на дървесина, която ще бъде изложена на атмосферни въздействия, освен ако не бъдат предоставени данни, доказващи, че продуктът ще е в съответствие с изискванията, посочени в член 5 и приложение VI, включително в резултат на прилагане на мерки за намаляване на риска, ако са необходими такива. По-специално етикетите и/или спецификациите за безопасност на разрешените за промишлена употреба продукти следва да указват, че прясно третираният дървен материал трябва да бъде съхраняван след третирането му на закрито и/или върху непропусклива твърда основа, за да се предотврати прякото попадане на съответния продукт в почвата или във водите, както и че всички отделяни количества от продукта трябва да се събират за повторна употреба или обезвреждане.“

         (1)  Във връзка с прилагането на общите принципи от приложение VI, съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm


title: Директива 2008/83/ЕО на Комисията от 13 август 2008 година за изменение на Директива 2003/91/ЕО за установяване на мерки за прилагане на член 7 от Директива 2002/55/ЕО на Съвета по отношение на минимално изискваните характеристики, които следва да бъдат обхванати от изследването, и минималните условия за изследване на някои сортове зеленчукови видове (Текст от значение за ЕИП)

text:
               14.8.2008

               BG

               Официален вестник на Европейския съюз

               L 219/55

      ДИРЕКТИВА 2008/83/ЕО НА КОМИСИЯТА

   от 13 август 2008 година
   за изменение на Директива 2003/91/ЕО за установяване на мерки за прилагане на член 7 от Директива 2002/55/ЕО на Съвета по отношение на минимално изискваните характеристики, които следва да бъдат обхванати от изследването, и минималните условия за изследване на някои сортове зеленчукови видове
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (1), и по-специално член 7, параграф 2, букви a) и б) от нея,
   като има предвид, че:

               (1)

               Директива 2003/91/ЕО на Комисията (2) беше приета, за да се гарантира, че сортовете, които държавите-членки включват в националните си каталози, съответстват на насоките, изготвени от Службата на Общността за сортовете растения (CPVO) по отношение на минимално изискваните характеристики, които следва да бъдат обхванати от изследването, и минималните условия за изследване на сортовете, доколкото такива насоки са били установени. За други сортове в директивата се предвижда да се прилагат насоките на Международния съюз за закрила на новите сортове растения (UPOV).

               (2)

               Оттогава CPVO и UPOV са изготвили допълнителни насоки за редица други видове и са актуализирали вече съществуващите.

               (3)

               Поради това Директива 2003/91/ЕО следва да бъде съответно изменена.

               (4)

               Мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,

         ПРИЕ НАСТОЯЩАТА ДИРЕКТИВА:
   Член 1
   Приложения I и II към Директива 2003/91/ЕО се заменят с текста на приложението към настоящата директива.
   Член 2
   За изследвания, започнали преди 1 ноември 2008 г., държавите-членки могат да прилагат Директива 2003/91/ЕО във версията, приложима преди изменението ѝ с настоящата директива.
   Член 3
   Държавите-членки приемат и публикуват не по-късно от 31 октомври 2008 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат посочените разпоредби от 1 ноември 2008 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 4
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 5
   Адресати на настоящата директива са държавите-членки.

      Съставено в Брюксел на 13 август 2008 година.

            За Комисията

         Androulla VASSILIOU

            Член на Комисията

      (1)  ОВ L 193, 20.7.2002 г., стр. 33. Директива, последно изменена с Директива 2006/124/ЕО на Комисията (ОВ L 339, 6.12.2006 г., стр. 12).

      (2)  ОВ L 254, 8.10.2003 г., стр. 11. Директива, последно изменена с Директива 2007/49/ЕО (ОВ L 195, 27.7.2007 г., стр. 33).

      ПРИЛОЖЕНИЕ
      „
            ПРИЛОЖЕНИЕ I
            Списък на видовете, посочени в член 1, параграф 2, буква а), които трябва да отговарят на протоколите за изследвания на CPVO

                        Научно наименование

                        Общоприето наименование

                        Протокол на CPVO

                           Allium cepa L. (Лукова група)

                        Лук и шалот

                        TP 46/1 от 14.6.2005 г.

                           Allium cepa L. (сборна група)

                        Шалот

                        TP 46/1 от 14.6.2005 г.

                           Allium porrum L.

                        Праз

                        TP 85/1 от 15.11.2001 г.

                           Allium sativum L.

                        Чесън

                        TP 162/1 от 25.3.2004 г.

                           Apium graveolens L.

                        Целина

                        TP 82/1 от 13.3.2008 г.

                           Apium graveolens L.

                        Целина

                        TP 74/1 от 13.3.2008 г.

                           Asparagus officinalis L.

                        Аспержи

                        TP 130/1 от 27.3.2002 г.

                           Brassica oleracea L.

                        Карфиол

                        TP 45/1 от 15.11.2001 г.

                           Brassica oleracea L.

                        Броколи или калабрезе

                        TP 151/2 от 21.3.2007 г.

                           Brassica oleracea L.

                        Брюкселско зеле

                        TP 54/2 от 1.12.2005 г.

                           Brassica oleracea L.

                        Алабаш

                        TP 65/1 от 25.3.2004 г.

                           Brassica oleracea L.

                        Савойско зеле, бяло главесто зеле и червено главесто зеле

                        TP 48/2 от 1.12.2005 г.

                           Brassica rapa L.

                        Китайско зеле

                        TP 105/1 от 13.3.2008 г.

                           Capsicum annuum L.

                        Люти чушки или чушки

                        TP 76/2 от 21.3.2007 г.

                           Cichorium endivia L.

                        Къдраволистна ендивия и широколистна ендивия

                        TP 118/2 от 1.12.2005 г.

                           Cichorium intybus L.

                        Индустриална цикория

                        TP 172/2 от 1.12.2005 г.

                           Cichorium intybus L.

                        Цикория обикновена

                        TP 173/1 от 25.3.2004 г.

                           Citrullus lanatus (Thunb.) Matsum. et Nakai

                        Диня

                        TP 142/1 от 21.3.2007 г.

                           Cucumis melo L.

                        Пъпеш

                        TP 104/2 от 21.3.2007 г.

                           Cucumis sativus L.

                        Краставици и корнишони

                        TP 61/2 от 13.3.2008 г.

                           Cucurbita pepo L.

                        Тикви или тиквички

                        TP 119/1 от 25.3.2004 г.

                           Cynara cardunculus L.

                        Артишок и кардун

                        TP 184/1 от 25.3.2004 г.

                           Daucus carota L.

                        Моркови и моркови за фураж

                        TP 49/3 от 13.3.2008 г.

                           Foeniculum vulgare Mill.

                        Копър

                        TP 183/1 от 25.3.2004 г.

                           Lactuca sativa L.

                        Маруля

                        TP 13/3 от 21.3.2007 г.

                           Lycopersicon esculentum Mill.

                        Домат

                        TP 44/3 от 21.3.2007 г.

                           Petroselinum crispum (Mill.) Nyman ex A. W. Hill

                        Магданоз

                        TP 136/1 от 21.3.2007 г.

                           Phaseolus coccineus L.

                        Градински фасул

                        TP 9/1 от 21.3.2007 г.

                           Phaseolus vulgaris L.

                        Фасул пешак и фасул вейков

                        TP 12/2 от 1.12.2005 г.

                           Pisum sativum L. (partim)

                        Набръчкан градински грах, кръгъл градински грах и захарен градински грах

                        TP 7/1 от 6.11.2003 г.

                           Raphanus sativus L.

                        Репички

                        TP 64/1 от 27.3.2002 г.

                           Solanum melongena L.

                        Патладжан или син домат

                        TP 117/1 от 13.3.2008 г.

                           Spinacia oleracea L.

                        Спанак

                        TP 55/2 от 13.3.2008 г.

                           Valerianella locusta (L.) Laterr.

                        Полска (кълнова) салата

                        TP 75/2 от 21.3.2007 г.

                           Vicia faba L. (partim)

                        Бакла

                        TP Broadbean/1 от 25.3.2004 г.

                           Zea mays L. (partim)

                        Сладка царевица и пуклива царевица

                        TP 2/2 от 15.11.2001 г.

                  Текстът на посочените протоколи може да бъде намерен на интернет страницата на CPVO (www.cpvo.europa.eu).

            ПРИЛОЖЕНИЕ II
            Списък на видовете, посочени в член 1, параграф 2, буква б), които трябва да отговарят на насоките за изследване на UPOV

                        Научно наименование

                        Общоприето наименование

                        Насока на UPOV

                           Allium fistulosum L.

                        Лук батун

                        TG/161/3 от 1.4.1998 г.

                           Allium schoenoprasum L.

                        Сибирски лук

                        TG/198/1 от 9.4.2003 г.

                           Beta vulgaris L.

                        Цвекло или манголд

                        TG/106/4 от 31.3.2004 г.

                           Beta vulgaris L.

                        Салатно цвекло, включително „Cheltenham“

                        TG/60/7 от 9.4.2008 г.

                           Brassica oleracea L.

                        Къдраво зеле

                        TG/90/6 от 31.3.2004 г.

                           Brassica rapa L.

                        Ряпа

                        TG/37/10 от 4.4.2001 г.

                           Cichorium intybus L.

                        Широколистна цикория или италианска цикория

                        TG/154/3 от 18.10.1996 г.

                           Cucurbita maxima Duchesne

                        Тиква

                        TG/155/4 от 28.3.2007 г.

                           Raphanus sativus L.

                        Черна ряпа

                        TG/63/6 от 24.3.1999 г.

                           Rheum rhabarbarum L.

                        Ревен

                        TG/62/6 от 24.3.1999 г.

                           Scorzonera hispanica L.

                        Черен корен или кокеш

                        TG/116/3 от 21.10.1988 г.

                  Текстът на посочените насоки може да бъде намерен на интернет страницата на UPOV (www.upov.int).
         “


title: Директива 2007/33/ЕО на Съвета от 11 юни 2007 година относно контрола на картофените цистообразуващи нематоди и за отмяна на Директива 69/465/ЕИО

text:
               16.6.2007

               BG

               Официален вестник на Европейския съюз

               L 156/12

      ДИРЕКТИВА 2007/33/ЕО НА СЪВЕТА

   от 11 юни 2007 година
   относно контрола на картофените цистообразуващи нематоди и за отмяна на Директива 69/465/ЕИО
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 37 от него,
   като взе предвид предложението на Комисията,
   като взе предвид становището на Европейския парламент,
   като има предвид, че:

               (1)

               От приемането на Директива 69/465/ЕИО на Съвета от 8 декември 1969 г. за борбата с картофената галообразуваща нематода (1) има значителни развития в номенклатурата, биологията и епидемиологията на видовете и популациите от картофени цистообразуващи нематоди и тенденцията им на разпространение.

               (2)

               Картофените цистообразуващи нематоди (Globodera pallida (Stone) Behrens (европейски популации) и Globodera rostochiensis (Wollenweber) Behrens (европейски популации)) са признати за вредители по картофите.

               (3)

               Разпоредбите на Директива 69/465/ЕИО бяха преразгледани и в резултат от това преразглеждане бе установено, че те са недостатъчни. Поради това е необходимо да се приемат по-подробни разпоредби.

               (4)

               Разпоредбите следва да отчитат, че са необходими официални изследвания, за да се гарантира, че в ниви, в които се държат или засаждат картофи за семена, предназначени за производство на картофи за семена, както и някои растения, предназначени за производството на растения за посев, не се намират картофени цистообразуващи нематоди.

               (5)

               Следва да се провеждат официални прегледи на полетата, използвани за производство на картофи, които не се използват за производство на картофи за семена.

               (6)

               За провеждането на такива официални изследвания и прегледи следва да се установят процедури за вземане на проби и изпитване.

               (7)

               Следва да се вземат предвид начините на разпространение на патогена.

               (8)

               Разпоредбите следва да отчитат, че традиционно контролът на картофените цистообразуващи нематоди се извършва чрез сеитбообръщение, тъй като е установено, че неколкогодишно прекъсване при отглеждането на картофи води до значително намаление на популацията на нематодите. По-наскоро сеитбообръщение бе заместено от използването на устойчиви сортове картофи.

               (9)

               Освен това държавите-членки следва при нужда да вземат допълнителни или по-строги мерки, при условие че няма пречка за движението на картофите в границите на Общността, освен доколкото е предвидено в Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (2). За такива мерки следва да се нотифицират Комисията и останалите държави-членки.

               (10)

               Поради това Директива 69/465/ЕО следва да бъде отменена.

               (11)

               Тъй като целите на настоящата директива, а именно — да се определи разпределението на картофените цистообразуващи нематоди, да се предотврати разпространението им и да се установи контрол върху тях, не могат да бъдат постигнати в достатъчна степен от държавите-членки, а поради мащаба или последиците на действието могат да бъдат по-добре постигнати на общностно равнище, Общността може да приеме мерки в съответствие с принципа на субсидиарност, уреден в член 5 от Договора. В съответствие с принципа на пропорционалност, уреден в същия член, настоящата директива не надхвърля необходимото за постигане на тези цели.

               (12)

               Необходимите за изпълнението на настоящата директива мерки следва да се приемат съгласно Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията (3),

         ПРИЕ НАСТОЯЩАТА ДИРЕКТИВА:
   ГЛАВА I
   ПРЕДМЕТ И ОПРЕДЕЛЕНИЯ
   Член 1
   Настоящата директива установява мерките, които да вземат държавите-членки срещу Globodera pallida (Stone) Behrens (европейски популации) и Globodera rostochiensis (Wollenweber) Behrens (европейски популации), наричани по-нататък „картофени цистообразуващи нематоди“, за да се определи тяхното разпределение, да се предотврати разпространението им и да бъдат контролирани.
   Член 2
   За целите на настоящата директива се прилагат следните определения:

               а)

               „официален“ или „официално“ означава установени, разрешени или извършени от компетентните официални органи на държавата-членка съгласно определението на член 2, параграф 1, буква ж) от Директива 2000/29/ЕО;

               б)

               „устойчив сорт картофи“ означава сорт, който при култивиране ограничава значително развитието на специфична популация от картофени цистообразуващи нематоди;

               в)

               „изследване“ означава методична процедура за определяне на наличието на картофени цистообразуващи нематоди в определено поле;

               г)

               „преглед“ означава методична процедура, провеждана през определен период от време за определяне на разпределението на картофени цистообразуващи нематоди на територията на държавата-членка.

         Член 3
   1.   Компетентните официални органи на държавите-членки определят какво представлява поле по смисъла на настоящата директива, за да се гарантира, че фитосанитарните условия в дадено поле са хомогенни по отношение на риска от картофени цистообразуващи нематоди. В тази си дейност те вземат предвид установените научни и статистически принципи, биологията на картофените цистообразуващи нематоди, култивирането на полето и специфичните производствени системи на растенията гостоприемници на картофени цистообразуващи нематоди в тази държава-членка. Подробните критерии за определянето на поле се съобщават официално на Комисията и на другите държави-членки.
   2.   Допълнителни разпоредби, свързани с критериите за определяне на поле, могат да се приемат в съответствие с процедурата, посочена в член 17, параграф 2.
   ГЛАВА II
   ОТКРИВАНЕ
   Член 4
   1.   Държавите-членки предписват извършване на официално изследване за наличие на картофени цистообразуващи нематоди на полето, в което ще се засаждат или съхраняват растенията, изброени в приложение I, предназначени за производството на растения за посев или картофи за семена, предназначени за производството на картофи за семена.
   2.   Официалното изследване, предвидено в параграф 1, се извършва в периода между прибирането на последната реколта от полето и засаждането на растенията или картофите за семена, споменати в параграф 1. То може да се извърши по-рано, в който случай се запазва документирано доказателство за резултатите от това изследване, удостоверяващо, че не са открити картофени цистообразуващи нематоди и че по време на изследването не е имало картофи и други растения гостоприемници, посочени в точка 1 от приложение I, а също и че такива не са отглеждани от момента на изследването.
   3.   Резултатите от официалните изследвания, различни от посочените в параграф 1 и извършени преди 1 юли 2010 г., могат да се считат за доказателство по смисъла на параграф 2.
   4.   Ако компетентните официални органи на държавата-членка са установили, че няма риск от разпространяване на картофени цистообразуващи нематоди, официалното изследване, посочено в параграф 1, не се изисква за:

               а)

               засаждане на изброените в приложение I растения, предназначени за производството на растения за посев, които ще се използват на същата производствена площ, разположена в официално определен район;

               б)

               засаждане на картофи за семена, предназначени за производството на картофи за семена, които ще се използват в същата производствена площ, разположена в официално определен район;

               в)

               засаждане на растенията, изброени в точка 2 от приложение I, предназначени за производството на растения за посев, при които прибраната реколта подлежи на официално одобрени мерки, посочени в раздел III, точка А от приложение III.

         5.   Държавите-членки следят резултатите от изследванията, посочени в параграфи 1 и 3, да се регистрират официално и да са достъпни за Комисията.
   Член 5
   1.   По отношение на полета, в които ще се засаждат или съхраняват картофите за семена, предназначени за производство на картофи за семена, или растения, изброени в точка 1 от приложение I, предназначени за производство на растения за посев, официалното изследване, посочено в член 4, параграф 1, включва вземане на проби и анализ за наличие на картофени цистообразуващи нематоди в съответствие с приложение II.
   2.   По отношение на полета, в които ще се засаждат или съхраняват растенията, изброени в точка 2 от приложение I, предназначени за производството на растения за посев, официалното изследване, посочено в член 4, параграф 1, включва вземане на проби и анализ за наличие на картофени цистообразуващи нематоди в съответствие с приложение II или проверка, предвидена в раздел I от приложение III.
   Член 6
   1.   Държавите-членки следят официалните изследвания да се извършват върху полета, използвани за производство на картофи, различни от предназначените за производство на картофи за семена, за да се определи разпределението на картофени цистови нематоди.
   2.   Официалните изследвания включват вземане на проби и анализ за наличието на картофени цистообразуващи нематоди в съответствие с параграф 2 от приложение II и се извършват в съответствие с раздел II от приложение III.
   3.   Резултатите от официалните изследвания се съобщават писмено на Комисията в съответствие с раздел II от приложение III.
   Член 7
   Ако в резултат от официалното изследване, посочено в член 4, параграф 1, и другите официални изследвания, посочени в член 4, параграф 3, не бъдат открити картофени цистообразуващи нематоди, компетентните официални органи на държавата-членка осигуряват официалното регистриране на тази информация.
   Член 8
   1.   Когато по време на официалното изследване, посочено в член 4, параграф 1, се установи, че определено поле е заразено с картофени цистообразуващи нематоди, компетентните официални органи на държавата-членка осигуряват официалното регистриране на тази информация.
   2.   Когато по време на официалното изследване, посочено в член 6, параграф 1, се установи, че определено поле е заразено с картофени цистообразуващи нематоди, компетентните официални органи на държавата-членка осигуряват официалното регистриране на тази информация.
   3.   Картофи или растения, изброени в приложение I, които идват от поле, официално регистрирано като заразено с картофени цистообразуващи нематоди, както е посочено в параграф 1 или параграф 2 от този член, или са били в контакт с почва, в която са открити картофени цистообразуващи нематоди, се обозначават официално като заразени.
   ГЛАВА III
   МЕРКИ ЗА КОНТРОЛ
   Член 9
   1.   Държавите-членки предвиждат в поле, което е било официално регистрирано като заразенo съгласно член 8, параграф 1 или член 8, параграф 2:

               а)

               да не се засаждат картофи, предназначени за производството на картофи за семена, и

               б)

               да не се засаждат или съхраняват изброените в приложение I растения, предназначени за посев. Растенията, изброени в точка 2 от приложение I, обаче, могат да се засаждат в това поле, при условие че тези растения са подложени на официално одобрените мерки, посочени в раздел III, точка А от приложение III, така че няма установим риск от разпространение на картофените цистообразуващи нематоди.

         2.   Що се отнася до полета, които ще се използват за засаждане на картофи, но не са предназначени за производство на картофи за семена, и които са официално регистрирани като заразени съгласно член 8, параграф 1 или член 8, параграф 2, компетентните официални органи на държавите-членки предвиждат тези полета да бъдат подложени на официална програма за контрол, целяща най-малко ограничаването на картофените цистообразуващи нематоди.
   Програмата, посочена в параграф 2 от този член, отчита специфичните системи за производство и продажба на растенията гостоприемници на картофените цистообразуващи нематоди в съответната държава-членка, характеристиката на наличната популация на картофени цистообразуващи нематоди, използването на устойчиви сортове картофи с най-високи налични нива на устойчивост съгласно посоченото в раздел I от приложение IV, а при нужда — и други мерки. Тази програма се нотифицира писмено на Комисията и на другите държави-членки с оглед обезпечаване на съпоставими нива на осигуреност между държавите-членки.
   На степента на устойчивост на сортовете картофи, различни от вече съобщените според член 10, параграф 1 от Директива 69/465/ЕИО, се дава количествено изражение в съответствие със стандартната таблица за отбелязване на стойностите, представена в раздел I от приложение IV към настоящата директива. Изпитването за устойчивост се извършва в съответствие с протокола, предвиден в раздел II от приложение IV към настоящата директива.
   Член 10
   1.   Държавите-членки предвиждат относно изброените в приложение I картофи или растения, обозначени като заразени съгласно член 8, параграф 3:

               а)

               картофите за семена и растенията гостоприемници, изброени в точка 1 от приложение I, да не се засаждат, освен ако са били обеззаразени под надзора на отговорните официални органи на държавата-членка чрез подходящ метод, приет съгласно параграф 2 от този член, въз основа на научни доказателства, че няма риск от разпространение на картофени цистообразуващи нематоди;

               б)

               картофите, предназначени за промишлена преработка или сортиране, да подлежат на официално одобрени мерки в съответствие с раздел III, точка Б от приложение III;

               в)

               растенията, изброени в точка 2 от приложение I, да не се засаждат, освен ако са били подложени на официално одобрени мерки, както е посочено в раздел III, буква А от приложение III, така че вече не са заразени.

         2.   Спецификации на методите, посочени в параграф 1, буква а) от този член, се приемат в съответствие с процедурата, посочена в член 17, параграф 2.
   Член 11
   1.   Без да се засягат разпоредбите на член 16, параграф 1 от Директива 2000/29/ЕО, държавите-членки предвиждат съмненията за разпространение или потвърденото присъствие на картофени цистообразуващи нематоди на тяхна територия в резултат от намаляване или промяна в ефективността на устойчив сорт картофи, свързана с необичайна промяна в състава на нематодни видове, патогенен тип или вирулентна група, да се докладват на техните собствени компетентни официални органи.
   2.   За всички случаи, докладвани по параграф 1, държавите-членки осигуряват изследването и потвърждаването чрез подходящи методи на видовете картофени цистообразуващи нематоди и евентуално на патогенния тип или вирулентната група.
   3.   Подробностите на потвържденията, посочени в параграф 2, се изпращат в писмена форма всяка година, до 31 декември най-късно, на Комисията и на другите държави-членки.
   4.   Подходящите методи, посочени в параграф 2 от този член, могат да се приемат в съответствие с процедурата, изложена в член 17, параграф 2.
   Член 12
   Държавите-членки нотифицират в писмена форма на Комисията и на другите държави-членки всяка година до 31 януари най-късно списък на всички нови сортове картофи, за които са установили чрез официално изпитване, че са устойчиви на картофени цистообразуващи нематоди. Те обявяват видовете, патогенните типове, вирулентните групи или популации, спрямо които сортовете показват устойчивост, степента на устойчивост и годината на установяването ѝ.
   Член 13
   Ако след като бъдат взети официално одобрените мерки, посочени в раздел III, точка В от приложение III, не се потвърди наличие на картофени цистообразуващи нематоди, компетентните официални органи на държавата-членка осигуряват актуализирането на данните, официално регистрирани съгласно член 4, параграф 5, член 8, параграф 1 и член 8, параграф 2, и отмяната на всички наложени върху полето ограничения.
   Член 14
   Без да се засягат разпоредбите на членове 3 и 5 от Директива 2000/29/ЕО, държавите-членки могат да разрешат изключения от мерките, посочени в членове 9 и 10 от настоящата директива, в съответствие с разпоредбите, предвидени в Директива 95/44/ЕО на Комисията от 26 юли 1995 г. за определяне на условията, при които някои вредни организми, растения, растителни продукти и други предмети, посочени в приложения I—V към Директива 77/93/ЕИО на Съвета могат да бъдат въвеждани или придвижвани в рамките на Общността или в някои нейни защитени зони за опити или научни цели, както и за работа по сортови селекции (4).
   ГЛАВА IV
   ОБЩИ И ЗАКЛЮЧИТЕЛНИ РАЗПОРЕДБИ
   Член 15
   Държавите-членки могат да приемат във връзка със собственото си производство допълнителни или по-строги мерки съобразно необходимостта за контролиране на картофени цистообразуващи нематоди или за предотвратяване на разпространението им, при условие че спазват Директива 2000/29/ЕО.
   Тези мерки се нотифицират в писмена форма на Комисията и другите държави-членки.
   Член 16
   Изменения на приложенията, свързани с развитието на науката и техниката, се приемат в съответствие с процедурата, посочена в член 17, параграф 2.
   Член 17
   1.   Комисията се подпомага от Постоянния фитосанитарен комитет, наричан по-долу „Комитет“.
   2.   При позоваване на настоящия параграф се прилагат членове 5 и 7 от Решение 1999/468/ЕО.
   Срокът, предвиден в член 5, параграф 6 от Решение 1999/468/ЕО, се определя на три месеца.
   Член 18
   1.   Държавите-членки приемат и публикуват най-късно до 30 юни 2010 г. законите, подзаконовите актове и административните разпоредби, необходими за спазване на настоящата директива. Те незабавно предоставят на Комисията текста на тези разпоредби, както и таблица за съответствие между тези разпоредби и настоящата директива.
   Те прилагат тези разпоредби, считано от 1 юли 2010 година.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Начинът на позоваване се определя от държавите-членки.
   2.   Държавите-членки съобщават на Комисията текстовете на основните разпоредби от националното си законодателство, които приемат в уредена от настоящата директива област.
   Член 19
   Директива 69/465/ЕИО се отменя, считано от 1 юли 2010 година.
   Член 20
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Адресати на настоящата директива са държавите-членки.

      Съставено в Люксембург на 11 юни 2007 година.

            За Съвета

            Председател

         H. SEEHOFER

      (1)  ОВ L 323, 24.12.1969 г., стр. 3. Директива, последно изменена с Акта за присъединяване от 1994 г.

      (2)  ОВ L 169, 10.7.2000 г., стр. 1. Директива, последно изменена с Директива 2006/35/ЕО на Комисията (ОВ L 88, 25.3.2006 г., стр. 9).

      (3)  ОВ L 184, 17.7.1999 г., стр. 23. Решение, последно изменено с Решение 2006/512/ЕО (ОВ L 200, 22.7.2006 г., стр. 11).

      (4)  ОВ L 184, 3.8.1995 г., стр. 34. Директива, последно изменена с Директива 97/46/ЕО на Комисията (ОВ L 204, 31.7.1997 г., стр. 43).

      ПРИЛОЖЕНИЕ I
      Списък на растенията, посочени в член 4, параграфи 1, 2 и 4, член 5, параграфи 1 и 2, член 8, параграф 3, член 9, параграф 1, буква б) и член 10, параграф 1

                  1.

                  Растения гостоприемници с корени:

                                 Capsicum spp.,

                                 Lycopersicon lycopersicum (L.) Karsten ex Farw.,

                                 Solanum melongena L.

                  2.

                              а)

                              Други растения с корени:

                                             Allium porrum L.,

                                             Beta vulgaris L.,

                                             Brassica spp.,

                                             Fragaria L.,

                                             Asparagus officinalis L.

                              б)

                              Луковици, грудки и коренища, неподложени на официално одобрените мерки, посочени в раздел III, точка А от приложение III, отгледани в почва и предназначени за засаждане, различни от тези, за които има обозначение чрез тяхната опаковка или чрез други средства, че са предназначени за продажба на крайни потребители, неучастващи в професионално растениевъдство или производство на рязани цветя, на:

                                             Allium ascalonicum L.,

                                             Allium cepa L.,

                                             Dahlia spp.,

                                             Gladiolus Tourn. Ex L.,

                                             Hyacinthus spp.,

                                             Iris spp.,

                                             Lilium spp.,

                                             Narcissus L.,

                                             Tulipa L.

      ПРИЛОЖЕНИЕ II

                  1.

                  Относно вземането на проби и анализ за официалното изследване, посочено в член 5, параграфи 1 и 2:

                              а)

                              вземането на проби включва почвени проби със стандартна норма от най-малко 1 500 ml почва/ha, събрани от поне 100 ядки/ha за предпочитане в правоъгълна решетка с не по-малко от 5 метра ширина и не повече от 20 метра дължина между точките на вземане на проби, обхващащи цялото поле. Цялата проба се използва за по-нататъшно изследване, т.е. изваждане на цисти, установяване на вида и евентуално определяне на патогенния тип/вирулентната група;

                              б)

                              изпитването включва методи за изваждане на картофените цистообразуващи нематоди, описани в съответните фитосанитарни процедури или диагностични протоколи за Globodera pallida и Globodera rostochiensis: стандарти за оценка на препаратите за растителна защита (ЕPPO).

                  2.

                  Относно вземането на проби и анализ за официалния преглед, посочен в член 6, параграф 2:

                              а)

                              вземане на проби е:

                                          —

                                          вземането на проби, описано в параграф 1, с минимална норма на пробване на почвата от най-малко 400 ml/ha;

                                    или

                                          —

                                          целево вземане на проби от поне 400 ml почва след визуален преглед на корените, при които има визуални симптоми;

                                    или

                                          —

                                          вземане на проби от най-малко 400 ml почва, свързана с картофите, след прибиране на реколтата, при условие че полето, където са отгледани картофите, подлежи на проследяване;

                              б)

                              изпитване представлява изпитването, посочено в параграф 1.

                  3.

                  Чрез дерогация стандартната норма на вземане на проби, посочена в параграф 1, може бъде намалена до минимум 400 ml почва/ha, при условие че:

                              а)

                              има документирано доказателство, че картофите или други растения гостоприемници, изброени в точка 1 от приложение I, са отгледани и са били налице в полето през шестте години, предшестващи официалното изследване;

                        или

                              б)

                              при последните две последователни официални изследвания не са открити картофени цистообразуващи нематоди в проби от 1 500 ml почва/ha и след първите официални изследвания не са отглеждани картофи или други растения гостоприемници, посочени в точка 1 от приложение I, различни от тези, за които се изисква официално изследване според член 4, параграф 1;

                        или

                              в)

                              в последното официално изследване, при което размерът на пробата трябва да е бил не по-малък от 1 500 ml почва/ha, не са открити картофени цистообразуващи нематоди или цисти на картофени цистообразуващи нематоди без живо съдържание и от последното официално изследване в полето не са отглеждани картофи или други растения гостоприемници, изброени в точка 1 от приложение I, различни от тези, за които се изисква официално изследване според член 4, параграф 1.

                        Резултатите от други официални изследвания, извършени преди датата на прилагане на настоящата директива, могат да се считат за официални изследвания, посочени в алинеи б) и в).

                  4.

                  По изключение количеството на взетите проби, посочено в параграфи 1 и 3, може да се намали за ниви, съответно по-големи от 8 хектара и 4 хектара:

                              а)

                              по отношение на стандартната норма, посочена в параграф 1, проби от първите 8 хектара се вземат при определената в него норма, която обаче може да бъде намалена за всеки допълнителен хектар до минимум 400 ml почва/ha;

                              б)

                              по отношение на намалената норма, посочена в параграф 3, проби от първите 4 хектара се вземат при определената в него норма, но за всеки допълнителен хектар нормата може да се намали още до минимум 200 ml почва/ha.

                  5.

                  Използването на намаления размер на пробата, посочен в параграфи 3 и 4, може да продължи в последващите официални изследвания, посочени в член 4, параграф 1, докато в съответното поле не бъдат открити картофени цистообразуващи нематоди.

                  6.

                  По изключение стандартният размер на пробата от почвата, посочена в параграф 1, може да бъде намален до минимум 200 ml почва/ha, при условие че полето е разположено в зона, обявена за несъдържаща картофени цистообразуващи нематоди, и е обозначена, поддържана и проверявана според съответните международни стандарти за фитосанитарни мерки. Подробности за такива зони се съобщават в писмена форма на Комисията и другите държави-членки.

                  7.

                  Минималният размер на пробата от почвата във всички случаи е 100 ml почва от поле.

      ПРИЛОЖЕНИЕ III
      РАЗДЕЛ I
      ПРОВЕРКА
      Във връзка с член 5, параграф 2 официалното изследване, посочено в член 4, параграф 1, установява, че по време на проверката е удовлетворен един от следните критерии:

                  —

                  през последните 12 години в полето няма случаи на картофени цистообразуващи нематоди, въз основа на резултатите от подходящо, официално одобрено изпитване

            или

                  —

                  са известни предишните реколти в полето, като през последните 12 години не е имало картофи или други растения гостоприемници, посочени в точка 1 от приложение I.

            РАЗДЕЛ II
      ПРЕГЛЕДИ
      Официалните прегледи, посочени в член 6, параграф 1, се провеждат върху поне 0,5 % от площта, използвана през съответната година за производство на картофи, която не е от предназначената за производство на картофи за семена. Резултатите от прегледите се съобщават на Комисията до 1 април за предходния период от дванадесет месеца.
      РАЗДЕЛ III
      ОФИЦИАЛНИ МЕРКИ

                  A

                  Официално одобрените мерки, посочени в член 4, параграф 4, буква в), член 9, параграф 1, буква б), член 10, параграф 1, буква в) и в параграф 2б от приложение I, са:

                              1.

                              очистване чрез подходящи методи, така че да няма установим риск от разпространение на картофени цистообразуващи нематоди;

                              2.

                              отстраняване на почва чрез измиване или изчеткване до практическото ѝ пълно премахване, така че да няма установим риск от разпространение на картофени цистообразуващи нематоди.

                  Б

                  Официално одобрените мерки, посочени в член 10, параграф 1, буква б), са доставяне до преработваща инсталация с подходящи и официално одобрени процедури за отстраняване на отпадъци, за които е установено, че не носят риск за разпространяване на картофени цистообразуващи нематоди.

                  В

                  Официално одобрените мерки, посочени в член 13, са официално повторно вземане на проби от полето, официално регистрирано като заразено, както е посочено в член 8, параграф 1 или параграф 2, и изпитване чрез използване на методите, изложени в приложение II, след минимален период от 6 години, считано от положителното потвърждение за картофени цистообразуващи нематоди или от отглеждането на последната картофена реколта. Този период може да бъде намален до минимум 3 години, ако са взети подходящи, официално одобрени мерки за контрол.

      ПРИЛОЖЕНИЕ IV
      РАЗДЕЛ I
      СТЕПЕН НА УСТОЙЧИВОСТ
      Степента на чувствителност на картофите към картофените цистообразуващи нематоди се определя количествено в съответствие със следното стандартно обозначение на стойностите, посочено в член 9, параграф 2.
      Стойността 9 показва най-високото ниво на устойчивост.

                  Относителна чувствителност (%)

                  Стойност

                  < 1

                  9

                  1,1—3

                  8

                  3,1—5

                  7

                  5,1—10

                  6

                  10,1—15

                  5

                  15,1—25

                  4

                  25,1—50

                  3

                  50,1—100

                  2

                  > 100

                  1

            РАЗДЕЛ II
      ПРОТОКОЛ ЗА ИЗПИТВАНЕ НА УСТОЙЧИВОСТТА

                  1.

                  Изпитването се извършва в карантинно съоръжение или навън, в парници или в климатични камери.

                  2.

                  Изпитването се извършва в саксии, всяка от които съдържа най-малко един литър почва (или подходящ субстрат).

                  3.

                  Температурата на почвата в хода на изпитването не надвишава 25 °С и се осигурява достатъчно поливане.

                  4.

                  Когато се засажда изпитвателния или контролния сорт, се използва конус с едно око от всеки изпитвателен или контролен сорт. Препоръчва се премахването на всички стъбла, с изключение на едно.

                  5.

                  Картофеният сорт „Дезире“ (Désirée) се използва като стандартен чувствителен контролен сорт във всяко изпитване. Могат да се прибавят допълнителни, изцяло чувствителни контролни сортове с местно значение за вътрешни проверки. Стандартният чувствителен контролен сорт може да бъде променян, ако изследванията покажат, че други видове са по-подходящи или по-достъпни.

                  6.

                  Следните стандартни популации от картофени цистообразуващи нематоди се използват срещу патогенни типове Ro1, Ro5, Pa1 и Pa3:

                              Ro1: популация Ecosse

                              Ro5: популация Harmerz

                              Pa1: популация Scottish

                              Pa3: популация Chavornay

                        Могат да се прибавят други картофени цистообразуващи популации с местно значение.

                  7.

                  Идентичността на стандартната използвана популация се проверява чрез подходящи методи. Препоръчва се в изпитвателните експерименти да се използват поне два устойчиви сорта или два отличителни стандартни клонинга с известен капацитет на устойчивост.

                  8.

                  Инокулантата от картофена цистообразуваща нематода (Pi) се състои от общо 5 заразни яйца и млади организми на милилитър почва. Препоръчва се броят на картофените цистообразуващи нематоди, въвеждани на милилитър почва, да се определи в люпилни експерименти. Картофените цистообразуващи нематоди могат да се въведат като цисти или като съчетание на яйца и млади организми в суспензия.

                  9.

                  Жизнеспособността на цистовото съдържание на картофената цистообразуваща нематода, използвано като източник на инокуланта е най-малко 70 %. Препоръчва се цистите да са на възраст от 6 до 24 месеца и да се пазят поне 4 месеца при температура 4 °C непосредствено преди употреба.

                  10.

                  За всяка комбинация от популация на картофена цистообразуваща нематода и изпитван картофен сорт има поне 4 екземпляра (саксии). За стандартния податлив контролен сорт се препоръчва да се използват поне 10 екземпляра.

                  11.

                  Времетраенето на изпитването е най-малко 3 месеца и преди приключване на експеримента се проверява зрелостта на растящите женски организми.

                  12.

                  Цистите на картофените цистообразуващи нематоди от 4-те екземпляра се изваждат и се броят отделно за всяка саксия.

                  13.

                  Крайната популация (Pf) върху стандартния чувствителен контролен сорт в края на изпитването за устойчивост се определя като се преброяват всички цисти от всички екземпляри, както и яйцата и младите организми от най-малко 4 екземпляра.

                  14.

                  Постига се норма на размножаване най-малко 20 × (Pf/Pi) на стандартния чувствителен контролен сорт.

                  15.

                  Коефициентът на вариране (CV) на стандартния чувствителен контролен сорт не надвишава 35 %.

                  16.

                  Относителната чувствителност на изпитвания сорт картофи спрямо стандартния чувствителен контролен сорт се определя и изразява като процент според формулата:
                  Pfизпитван сорт/Pfстандартен чувствителен контролен сорт × 100 %.

                  17.

                  Ако изпитван сорт картофи има относителна чувствителност повече от 3 %, достатъчно е преброяване на цистите. В случаите, в които относителната чувствителност е по-малка от 3 %, освен цистите се преброяват също и яйцата, и младите организми.

                  18.

                  Когато резултатите от изпитванията през първата година покажат, че даден сорт е изцяло чувствителен към даден патогенен тип, няма изискване тези изпитвания да се повтарят през втората година.

                  19.

                  Резултатите от изпитванията се потвърждават от поне още един опит, извършен през друга година. Средната аритметична стойност на относителната чувствителност през 2-те години се използва за извеждане на стойността в съответствие със стандартното обозначение на стойностите.


title: Директива 93/94/ЕИО на Съвета от 29 октомври 1993 година относно мястото за монтирането на задния регистрационен номер на двуколесни и триколесни моторни превозни средства

text:
Важна правна забележка

|

31993L0094

Официален вестник n° L 311 , 14/12/1993 стр. 0083 - 0088 специално чешко издание глава 07 том 002 стр. 201  - 206 специално испанско издание глава 07 том 002 стр. 201  - 206 специално унгарско издание глава 07 том 002 стр. 201  - 206 специално литвийско издание глава 07 том 002 стр. 201  - 206 LV.ES глава 07 том 002 стр. 201  - 206 MT.ES глава 07 том 002 стр. 201  - 206 PL.ES глава 07 том 002 стр. 201  - 206 SK.ES глава 07 том 002 стр. 201  - 206 специално словенско издание глава 07 том 002 стр. 201  - 206

		19931029Директива 93/94/ЕИО на Съветаот 29 октомври 1993 годинаотносно мястото за монтирането на задния регистрационен номер на двуколесни и триколесни моторни превозни средстваСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100а от него,като взе предвид Директива 92/61/ЕИО на Съвета от 30 юни 1992 г. относно одобрението на тип на двуколесни и триколесни моторни превозни средства [1],като взе предвид предложението на Комисията [2],в сътрудничество с Европейския парламент [3],като взе предвид становището на Икономическия и социален комитет [4],като има предвид, че вътрешният пазар съставлява пространство без вътрешни граници, където се осигурява свободното движение на стоки, хора, услуги и капитали; като има предвид, че трябва да се приемат необходимите мерки за функционирането му;като има предвид, че по отношение на мястото за монтиране на задния регистрационен номер, във всяка държава-членка двуколесните и триколесните моторни превозни средства трябва да отговарят на някои технически характеристики, постановени от задължителните разпоредби, които са различни за отделните държави-членки; като има предвид, че в резултат на различията между тях, тези разпоредби съставляват пречка за търговията в рамките на Общността;като има предвид, че тези пречки за функционирането на вътрешния пазар могат да бъдат премахнати, ако бъдат приети еднакви изисквания от всички държави-членки на мястото на техните национални законодателства;като има предвид, че е необходимо да се изготвят хармонизирани изисквания за мястото за монтиране на задния регистрационен номер върху двуколесните и триколесните моторни превозни средства, за да могат да се прилагат приетите с Директива 92/61/ЕИО процедури за типово одобрение и за типово одобрение на компонент за всеки тип превозно средство;като има предвид, че целта на настоящата директива не е да се хармонизират размерите на регистрационните номера, които се използват в различните държави-членки; като има предвид, че държавите-членки, следователно, трябва да осигурят изпъкналите навън регистрационни номера да не представляват опасност за ползвателите, без това обаче, да налага някакви модификации по отношение конструкцията на превозното средство;като има предвид, че при дадените размери и въздействие на предлаганата във въпросния раздел процедура мерките на Общността, предвидени с настоящата директива, са необходими, дори належащи, за постигане на поставените цели, която е да се установят общностни правила за типово одобрение на превозно средство; като има предвид, че отделните държавите-членки не могат сами да постигнат тази цел,ПРИЕ НАСТОЯЩАТА ДИРЕКТИВА:Член 1Настоящата директива, заедно с приложението към нея, се отнася за мястото на монтирането на задния регистрационен номер на всички типове превозни средства, определени в член 1 на Директива 92/61/ЕИО.Член 2Процедурата за издаване на типово одобрение на компонент по отношение масите и размерите на тип двуколесно или триколесно моторно превозно средство и условията, регулиращи свободното движение на тези превозни средства, трябва да бъде такава, каквато е приета в глави II и III на Директива 92/61/ЕИО.Член 3Всички изменения, необходими за привеждане на изискванията на приложенията в съответствие с техническия прогрес, се приемат съгласно процедурата, предвидена в член 13 от Директива 70/156/ЕИО [5].Член 41. Държавите-членки приемат и публикуват, най-късно до 1 май 1995 г., разпоредбите, необходими, за да се съобразят с настоящата директива. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът за това позоваване се определят от държавите-членкиДържавите-членки не могат, считано от датата, посочена в първа алинея, по причини свързани с мястото за монтиране на задния регистрационен номер, да забраняват първоначалното въвеждане в експлоатация на превозни средства, които са в съответствие с настоящата директива.Те прилагат разпоредбите, посочени в първа алинея, считано от 1 ноември 1995 година.2. Държавите-членки съобщават на Комисията текстовете на разпоредбите от националното си законодателство в областта, уредена с настоящата директива.Член 5Адресати на настоящата директива са държавите-членки.Съставено в Брюксел на 29 октомври 1993 година.За СъветаПредседателR. Urbain[1] ОВ L 225, 10.8.1992 г., стр. 72.[2] ОВ С 293, 9.11.1992 г., стр. 38.[3] ОВ С 337, 21.12.1992 г., стр. 104, и Решение от 27 октомври 1993 г. (все още непубликувано в Официален вестник).[4] ОВ С 73, 15.3.1993 г., стр. 22.[5] ОВ L 42, 23.2.1970 г., стр. 1, Директива, последно изменена с Директива 92/53/ЕИО (ОВ L 225, 10.8.1992 г., стр. 1).--------------------------------------------------19931029ПРИЛОЖЕНИЕ1. РАЗМЕРИРазмерите на мястото за монтиране на дву- и триколесни моторни превозни средства [1] са, както следва:1.1. За мотопеди и леки четириколесни превозни средства1.1.1. широчина: 100 мм;1.1.2. височина: 175 мм;или1.1.3. широчина: 145 мм;1.1.4. височина: 125 мм;1.2. Мотоциклети, триколки до максимална двигателна мощност от 15 кВт и четириколки, различни от леките четириколки:1.2.1. широчина: 280 мм;1.2.2. височина: 210 мм;1.3. Триколки с максимална двигателна мощност над 15 кВт1.3.1. Предвидените предписания са същите, както за леките коли (Директива 70/222/ЕИО).2. ОБЩО МЕСТОПОЛОЖЕНИЕ2.1. Местоположението на задната регистрационна табела трябва да е в задната част на превозното средство, така че:2.1.1. номерът да може да се разположи между надлъжните равнини, които преминават през външните крайни очертания на превозното средство.3. НАКЛОН3.1. Задна регистрационна табела:3.1.1. трябва да е под прав ъгъл на средната надлъжна равнина на превозното средство;3.1.2. може да е наклонена спрямо вертикалата не повече от 30o, когато страната с регистрационния номер е обърната нагоре;3.1.3. може да е наклонен спрямо вертикалата не повече от 15o, когато страната с регистрационния номер е обърната надолу.4. МАКСИМАЛНА ВИСОЧИНА4.1. Никоя точка върху мястото за монтиране на регистрационния номер не може да е на повече от 1,5 м над земята при натоварено състояние на превозното средство (маса в работно състояние плюс 75 кг).5. МИНИМАЛНА ВИСОЧИНА5.1. Никоя точка от мястото за монтиране на регистрационния номер не трябва да е на по-малко от 0,20 м над земята или на по-малко от радиуса на колелото над земята, когато той е по-малък от 0,20 м, при натоварено състояние на превозното средство (маса в работно състояние плюс 75 кг).6. ГЕОМЕТРИЧНА ВИДИМОСТ6.1. Видимостта на мястото за монтиране на регистрационната табела трябва да бъде подсигурена в рамките на очертанието от два двустенни ъгъла: единият с хоризонтален край, образуван от две равнини, които преминават през горния и долен край на мястото за монтиране на номера, чиито ъгли по отношение на хоризонталата са показани на фигура 1; другият, с чувствително вертикален край и определен от две равнини, които преминават от двете страни на номера, чиито ъгли по отношение на хоризонталната надлъжна равнина на превозното средство са показани във фигура 2.+++++ TIFF +++++Фигура 1Ъгъл на геометрична видимост (двустенен ъгъл с хоризонтален край)+++++ TIFF +++++Фигура 2Ъгъл на геометрична видимост (двустенен ъгъл с чувствително вертикален край)[1] В случай на мотопеди става дума за регистрационна и/или идентификационна табела, ако такава е налице.--------------------------------------------------19931029Допълнение 1Информационен документ за мястото за монтиране на задния регистрационен номер на тип двуколесно или триколесно моторно превозно средство(прилага се към заявлението за одобрение на тип на компонент, когато се подава отделно от заявлението за одобрение на тип на превозно средство)Пореден номер (определя се от заявителя): …Заявлението за типово одобрение на компонент по отношение мястото за монтиране на задната регистрационна табела на тип двуколесно или триколесно моторно превозно средство трябва да съдържа информацията, предвидена в приложение II към Директива 92/61/ЕИО на Съвета:- по част А, раздели:- 0.1.,- 0.2.,- 0.4. до 0.6.,- 2.2.,- 2.1.1.,- по част Б, раздели 1.2., 1.2.1. и- по част В, раздели 2.11. и 2.11.1.--------------------------------------------------19931029Допълнение 2+++++ TIFF +++++--------------------------------------------------


title: Директива 1999/34/ЕО на Европейския парламент и на Съвета от 10 май 1999 година за изменение на Директива 85/374/ЕИО на Съвета за сближаването на законовите, подзаконовите и административните разпоредби на държавите-членки относно отговорността за дефектни продукти

text:
Важна правна забележка

|

31999L0034

Официален вестник n° L 141 , 04/06/1999 стр. 0020 - 0021 специално чешко издание глава 15 том 04 стр. 147  - 148 специално испанско издание глава 15 том 04 стр. 147  - 148 специално унгарско издание глава 15 том 04 стр. 147  - 148 специално литвийско издание глава 15 том 04 стр. 147  - 148 LV.ES глава 15 том 04 стр. 147  - 148 MT.ES глава 15 том 04 стр. 147  - 148 PL.ES глава 15 том 04 стр. 147  - 148 SK.ES глава 15 том 04 стр. 147  - 148 специално словенско издание глава 15 том 04 стр. 147  - 148

		19990510Директива 1999/34/ЕО на Европейския парламент и на Съветаот 10 май 1999 годиназа изменение на Директива 85/374/ЕИО на Съвета за сближаването на законовите, подзаконовите и административните разпоредби на държавите-членки относно отговорността за дефектни продуктиЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 95 от него,като взеха предвид предложението на Комисията [1],като взеха предвид становището на Икономическия и социален комитет [2],в съответствие с процедурата, предвидена в член 251 от Договора [3],(1) Като имат предвид, че безопасността на продуктите и обезщетението за вреди, причинени от дефектни продукти, са социални императиви, на които трябва да бъде отговорено във вътрешния пазар; като имат предвид, че Общността отговори на тези изисквания чрез Директива 85/374/ЕИО [4] и Директива 92/59/ЕИО на Съвета от 29 юни 1992 г. за общата безопасност на продуктите [5].(2) Като имат предвид, че Директива 85/374/ЕИО установи честно разпределение на рисковете, присъщи на модерното общество, в което съществува висока степен на технологично развитие; като имат предвид, следователно, че споменатата директива установи разумен баланс между различни интереси, и по-специално защита на здравето на потребителите, като поощри нововъведенията и научното и техническото развитие, гарантира лоялната конкуренция и улесни търговията по силата на хармонизирана система за гражданска отговорност; като имат предвид, че по този начин посочената иректива спомогна за по-добро разбиране сред търговците на въпроса за безопасността на продуктите и важността, която му се придава.(3) Като имат предвид, че степента на хармонизация на законодателствата на държавите-членки, постигната от Директива 85/374/ЕИО, не е пълна с оглед на предвидените дерогации, и по-специално по отношение на нейния обхват, от който са изключени непреработените селскостопански продукти.(4) Като имат предвид, че Комисията извършва мониторинг на изпълнението и резултатите на Директива 85/374/ЕИО и по-специално нейните аспекти, свързани със защитата на потребителите и функционирането на вътрешния пазар, които вече бяха предмет на първия доклад; като има предвид, че в този смисъл член 21 от посочената директива изисква от Комисията да предаде втори доклад относно нейното прилагане.(5) Като имат предвид, че включването на първичните селскостопански продукти в обхвата на Директива 85/374/ЕИО ще спомогне за възстановяване доверието на потребителите в безопасността на селскостопанските продукти; като имат предвид, че подобна мярка отговаря на изискванията за високо ниво на защита на потребителите.(6) Като имат предвид, че обстоятелствата изискват Директива 85/374/ЕО да бъде изменена с цел да улесни, в полза на потребителите, легитимно възстановяване на уврежданията на здравето, причинени от дефектни селскостопански продукти.(7) Като имат предвид, че настоящата директива оказва влияние върху функционирането на вътрешния пазар, доколкото търговията със селскостопански продукти вече няма да се влияе от различия в правилата за отговорност на производителите.(8) Като имат предвид, че принципът на отговорност без вина, постановен с Директива 85/374/ЕИО, трябва да бъде разширен с цел да обхване всички видове продукти, включително селскостопанските продукти, така както са определени в член 32, второ изречение от Договора, и продуктите, изброени в приложение II към горепосочения Договор.(9) Като имат предвид, че в съответствие с принципа на пропорционалност и за постигане фундаменталните цели на повишена защита на всички потребители и подходящо функциониране на вътрешния пазар е необходимо селскостопанските продукти да бъдат включени в обхвата на Директива 85/374/ЕИО; като имат предвид, че настоящата директива се ограничава до необходимото за постигане целите, осъществявани в съответствие с член 5, трети параграф от Договора,ПРИЕХА НАСТОЯЩАТА ДИРЕКТИВА:Член 1Директива 85/374/ЕИО се изменя, както следва:1. Член 2 се заменя със следния текст:"Член 2По смисъла на настоящата директива "продукт" означава всички движими вещи, дори когато са включени в друга движима или недвижима вещ. "Продукт" включва и електрическия ток."2. В член 15, параграф 1 буква а) се заличава.Член 21. Държавите-членки приемат законовите, подзаконовите и административните разпоредби, необходими, за да се съобразят с настоящата директива. Те незабавно информират Комисията за това.Те въвеждат тези мерки считано от 4 декември 2000 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на разпоредбите от националното законодателство, които те приемат в областта, уредена с настоящата Директива.Член 3Настоящата директива влиза сила в деня на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 10 май 1999 година.За Европейския парламентПредседателJ. M. Gil-RoblesЗа СъветаПредседателH. Eichel[1] ОВ C 337, 7.11.1997 г., стр. 54.[2] ОВ C 95, 30.3.1998 г., стр. 69.[3] Становище на Европейския парламент от 5 ноември 1998 г. (ОВ C 359, 23.11.1998 г., стр. 25), Обща позиция на Съвета от 17 декември 1998 г. (ОВ C 49, 22.2.1999 г., стр. 1) и Решение на Европейския парламент от 23 март 1999 г. (все още непубликувано в Официален вестник). Решение на Съвета от 29 април 1999 г.[4] ОВ L 210, 7.8.1985 г., стр. 29. Директива, изменена с Акта за присъединяване от 1994 г.[5] ОВ L 228, 11.8.1992 г., стр. 24.--------------------------------------------------